הטבת חלום

הטבת חלום הוא טקס הנזכר בתלמוד, שיש לערוך לאחר שאדם חלם חלום שמצער אותו. מטרת ההטבה היא למנוע את התקיימות החלום והשפעתו. עיקרו של הטקס הוא בקשת משלושה אנשים שיאמרו שהחלום הוא חלום טוב. מלבד טקס זה נזכרות בתלמוד דרכים נוספות לאדם שחלם חלום רע, כגון תפילת הטבת חלום, אותה יש לאמר בשעת שהכהנים אומרים ברכת כהנים, וכן 'תענית חלום' - שעל פי התלמוד ”יפה כוחה לבטל את השפעתו של החלום”. מקור מנהג זה של הטבת חלום נזכר בתלמוד במסכת ברכות: אמר רב הונא בר אמי אמר רבי פדת אמר רבי יוחנן הרואה חלום ונפשו עגומה יטיבנו בפני שלשה ליתי תלתא ולימא להו חלמא טבא חזאי (=יביא שלוש ויאמר להם 'חלום טוב ראיתי') ולימרו ליה הנך טבא הוא וטבא ליהוי (=ויאמרו לו הם 'טוב הוא וטוב יהיה') רחמנא לשוייה לטב שבע זימנין לגזרו עלך מן שמיא דלהוי טבא ויהוי טבא (=אלוהים יעשהו טוב שבע פעמים, שיגזרו עליך מהשמים שיהיה טוב, והוא יהיה טוב) ולימרו ג' הפוכות וג' פדויות וג' שלומות... — תלמוד בבלי, מסכת ברכות, דף נ"ה, עמוד ב' כאמור מטרת הטבת חלום, היא לאדם שראה חלום רע, ורוצה להפוך את תוכן ומהות החלום לדבר טוב. לצורך כך צריך לבקש משלושה אנשים דורשי טובתו שיגידו שמדובר בחלום טוב. זאת על מנת שאכן יתכוונו לכך שיתהפך עליו החלום לטובה. החולם אומר לפניהם שלוש פעמים שראה חלום טוב (="חלמא טבא חזאי"), והם אומרים ומאשרים שלוש פעמים שאכן החלום שראה הוא טוב ואלוהים יהפכו לטוב (=טבא הוא, וטבא ליהוי), ומוספים לאחר מכן שאלוהים יהפכו לטובה שבע פעמים, ויגזרו על החלום מהשמים שיהיה טוב, ויהיה טוב (=רחמנא לשוייה לטב שבע זימנין לגזרו עלך מן שמיא דלהוי טבא ויהוי טבא). יש שכתבו שאומרים דבר זה שבע פעמים. ויש שכתבו שהמילים 'רחמנא לשוייה לטב שבע זימנין' הם חלק מהאמירה שאומרים לו, ויאמרו כן שלוש פעמים בלבד. יש שנהגו לאמר שלושה פסוקים שיש בהם עניין הפיכה, שלושה פסוקים שיש בהם עניין פדיון ושלושה פסוקים נוספים שיש בהם ענייני שלום. לסיום יאמרו לו: לֵךְ אֱכוֹל לַחְמֶךָ בְּשִׂמְחָה וּשְׁתֵה בְלֵב טוֹב יֵינֶךָ כִּי כְבָר רָצָה הָאֱלֹהִים אֶת מַעֲשֶׂיךָ:וּתְשׁוּבָה וּתְפִלָּה וּצְדָקָה מַעֲבִירִין אֶת רוֹעַ הַגְּזֵרָה, וְשָׁלוֹם עָלֵינוּ וְעַל כָּל יִשְׂרָאֵל אָמֵן: סִימָן טוֹב וּמַזָל טוֹב יִהְיֶה לָנוּ וּלְכָל יִשְׂרָאֵל אָמֵן: מותר לערוך הטבת חלום אפילו בשבת, ויש חולקים. במשנה ברורה כתב שיש לעשות את ההטבה מיד בבוקר מדין 'זריזין מקדימין למצוות'. מותר להטיב את החלום אף בפני שלושה מקרוביו כגון בנו ואחיו. גם אדם שמתענה תענית חלום, יעשה הטבת חלום. ערך מורחב – תפילת הטבת חלום כאמור מלבד הטבה זו, נזכרת בתלמוד אפשרות נוספת להטבת חלום במקרה והחולם אינו יודע כלל איזה חלום חלם, רע או טוב: "האי מאן דחזא חלמא ולא ידע מאי חזא, ליקום קמי כהני בעידנא דפרסי ידייהו ולימא הכי (=מי שראה חלום ואינו יודע מה ראה, יעמוד לפני הכהנים בשעה שפורסים את ידיהם ויאמר כך): ”רבונו של עולם, אני שלך וחלומותי שלך, חלום חלמתי ואיני יודע מה הוא, בין שחלמתי אני לעצמי ובין שחלמו לי חבירי ובין שחלמתי על אחרים, אם טובים הם - חזקם ואמצם כחלומותיו של יוסף, ואם צריכים רפואה - רפאם כמי מרה על ידי משה רבינו, וכמרים מצרעתה, וכחזקיה מחליו, וכמי יריחו על ידי אלישע, וכשם שהפכת קללת בלעם הרשע לברכה - כן הפוך כל חלומותי עלי לטובה.” ומסיים בהדי כהני, דעני צבורא אמן (= ומסיים יחד עם הכהנים, שעונה הציבור אמן.)" הערך "הטבת חלום", במיקרופדיה תלמודית, באתר ויקישיבה הטבת חלום באתר עולמות סדר הטבת חלום באתר הידברות הלכות הטבת חלום על פי הילקוט יוסף, באתר הידברות יש שכתבו ליתן צדקה, ולאחר מכן יאמר ' ותשובה וצדקה'... {{משנה ברורה|רכ|ג}}. מכלול הדעות הובאו בספר משנת החלומות, הובא באתר בעניין הטבת חלום ראו בקובץ המצורף.